CELEX: 32019L0475
Language: lv
Date: 2019-02-18 00:00:00
Title: Padomes Direktīva (ES) 2019/475 (2019. gada 18. februāris), ar ko groza Direktīvas 2006/112/EK un 2008/118/EK attiecībā uz Itālijas pašvaldības Campione d'Italia un Lugāno ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā

25.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 83/42
               
            
         PADOMES DIREKTĪVA (ES) 2019/475
         (2019. gada 18. februāris),
         ar ko groza Direktīvas 2006/112/EK un 2008/118/EK attiecībā uz Itālijas pašvaldības Campione d'Italia un Lugāno ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 113. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta atzinumu (1),
         ņemot vērā Eiropas Ekonomikas un sociālo lietu komitejas atzinumu (2),
         saskaņā ar īpašu likumdošanas procedūru,
         tā kā:
         
                     (1)
                  
                  
                     Itālija 2017. gada 18. jūlija vēstulē lūdza Itālijas pašvaldību Campione d'Italia un Lugāno ezera Itālijas ūdeņus iekļaut Savienības muitas teritorijā, kā noteikts Eiropas Parlamenta un Padomes Regulā (ES) Nr. 952/2013 (3), kā arī Padomes Direktīvas 2008/118/EK (4) teritoriālajā darbības jomā akcīzes nodokļa nolūkā, atstājot minētās teritorijas ārpus Padomes Direktīvas 2006/112/EK (5) teritoriālās darbības jomas pievienotās vērtības nodokļa nolūkā.
                  
               
                     (2)
                  
                  
                     Itālijas pašvaldība Campione d'Italia, kas ir Itālijas eksklāvs Šveices teritorijā, un Lugāno ezera Itālijas ūdeņi būtu jāiekļauj Savienības muitas teritorijā, jo vairs nav piemērojami vēsturiskie iemesli, kuri attaisno minēto teritoriju izslēgšanu, piemēram, izolācija un ekonomiskas grūtības. To pašu iemeslu dēļ minētās teritorijas būtu jāiekļauj Direktīvas 2008/118/EK teritoriālajā piemērošanā.
                  
               
                     (3)
                  
                  
                     Tomēr Itālija vēlas turpināt minēto teritoriju izslēgšanu no Direktīvas 2006/112/EK teritoriālās piemērošanas, jo tas ir būtiski, lai saglabātu vienlīdzīgus konkurences apstākļus starp ekonomikas dalībniekiem, kas veic uzņēmējdarbību Šveicē un Itālijas pašvaldībā Campione d'Italia, izmantojot vietējo netiešo nodokļu režīma piemērošanu atbilstīgi Šveices pievienotās vērtības nodokļa sistēmai.
                  
               
                     (4)
                  
                  
                     Šī direktīvai vajadzētu būt cieši saistītai ar Eiropas Parlamenta un Padomes Regulu (ES) 2019/474 (6). Tāpēc valstu veiktie transponēšanas pasākumi, kas vajadzīgi, lai izpildītu šo direktīvu, būtu jāpiemēro no minētās Regulas piemērošanas dienas.
                  
               
                     (5)
                  
                  
                     Tādēļ attiecīgi būtu jāgroza Direktīvas 2006/112/EK un 2008/118/EK,
                  
               IR PIEŅĒMUSI ŠO DIREKTĪVU.
         
            1. pants
            Direktīvas 2006/112/EK 6. pantu groza šādi:
            
                        1)
                     
                     
                        panta 1. punktam pievieno šādus apakšpunktus:
                        
                                    “f)
                                 
                                 
                                    
                                       Campione d'Italia;
                                 
                              
                                    g)
                                 
                                 
                                    Lugāno ezera Itālijas ūdeņiem.”;
                                 
                              
                  
                        2)
                     
                     
                        panta 2. punkta f) un g) apakšpunktu svītro.
                     
                  
         
            2. pants
            Direktīvas 2008/118/EK 5. panta 3. punkta f) un g) apakšpunktu svītro.
         
         
            3. pants
            
               1.   Dalībvalstis līdz 2019. gada 31. decembrim pieņem un publicē noteikumus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
               Tās piemēro minētos noteikumus no 2020. gada 1. janvāra.
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka paņēmienus, kā izdarāma šāda atsauce.
            
            
               2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
            
         
         
            4. pants
            Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            5. pants
            Šī direktīva ir adresēta dalībvalstīm.
         
         
            Briselē, 2019. gada 18. februārī
            
               
                  Padomes vārdā –
               
               
                  priekšsēdētājs
               
               N. BĂDĂLĂU
            
         
         
            (1)  2018. gada 2. oktobra atzinums (Oficiālajā Vēstnesī vēl nav publicēts).
         
            (2)  2018. gada 11. jūlija atzinums (OV C 367, 10.10.2018., 117. lpp.).
         
            (3)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
         
            (4)  Padomes Direktīva 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (OV L 9, 14.1.2009., 12. lpp.).
         
            (5)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (6)  Eiropas Parlamenta un Padomes Regula (ES) 2019/474 (2019. gada 19. marts), ar kuru groza Regula (ES) Nr. 952/2013, ar ko izveido Savienības Muitas kodeksu (skatīt šā Oficiālā Vēstneša 38. lpp.).